ครม.เตรียมหารือสถานการณ์บ้านเมือง หลังคลายล็อก และกระทรวงเกษตรและสหกรณ์ ขออนุมัติมาตรการจูงใจให้เกษตรกรปลูกพืชอาหารสัตว์ แทนการปลูกข้าว
ครม.เตรียมหารือสถานการณ์บ้านเมือง หลังคลายล็อก และกระทรวงเกษตรและสหกรณ์ ขออนุมัติมาตรการจูงใจให้เกษตรกรปลูกพืชอาหารสัตว์ แทนการปลูกข้าว

ก่อนการประชุม ครม. นายกรัฐมนตรีเรียกประชุม คสช. ซึ่งก็น่าจะเป็นการหารือเพื่อประเมินสถานการณ์บ้านเมืองหลังมีการคลายล็อกให้พรรคการเมืองสามารถดำเนินกิจกรรมทางการเมืองได้ขณะนี้

ส่วนการประชุม ครม. กระทรวงเกษตรและสหกรณ์ ขออนุมัติมาตรการจูงใจให้เกษตรกร หันมาปลูกพืชอาหารสัตว์ แทนการปลูกข้าว เช่น การสร้างความมั่นใจการรับซื้อผลผลิต ลดความเสี่ยงในเรื่องราคา ประสาน ธ.ก.ส.ปล่อยกู้ดอกเบี้ยต่ำ โดยเริ่มโครงการหลังเก็บเกี่ยวข้าวนาปรังแล้วในเดือนตุลาคม – พฤศจิกายน

กระทรวงคมนาคม ขอความเห็นชอบ วงเงินค่าจัดการกรรมสิทธิ์ หรือเวนคืนที่ดิน 19,637 ล้านบาท  เพื่อดำเนินโครงการทางหลวงพิเศษระหว่างเมือง (มอเตอร์เวย์) หมายเลข 81 สายบางใหญ่-กาญจนบุรี ระยะทาง 96 กม.

นอกจากนี้มีวาระพิจารณาโยกย้ายข้าราชการระดับสูง โดยกระทรวงมหาดไทยเสนอแต่งตั้งผู้ว่าราชการจังหวัดและอธิบดีรวม 24 ตำแหน่ง